Hans Christian Aavik

Hans Christian Aavik (sündinud 11. juunil 1998) on eesti viiuldaja. Hans Christian Aavik hakkas viiulimängu õppima viieaastaselt Tabasalu Muusika- ja Kunstikoolis (õp. Piret Kreek) ning jätkas õpinguid Tallinna Muusikakeskkoolis õpetaja Kaido Välja juhendamisel. Aastast 2017 õppis ta Saksamaal Frankfurdis (Hochschule für Musik und Darstellende Kunst Frankfurt am Main) prof. Erik Schumanni viiuliklassis ja kammermuusikat prof. Angelika Merkle juures. Aastal 2021 õppis ta ka täiendavalt Viinis (Musik und Kunst Privatuniversität der Stadt Wien) maestro Julian Rachlini ning prof. Evgeni Sinaiski juures. Alates 2022. aastast õpib Hans Christian Aavik Euroopa ühes mainekamas Kronbergi nimelises akadeemias (Kronberg Academy). Hans Christian on täiendanud end Christoph Eschenbachi, Kirill Gersteini, Cristian Macelaru, Iván Fischeri, Gerhard Schulzi, Steven Isserlise, Sophia Rahmani, Gary Hoffmani, Augustin Hadelichi, prof. Kolja Blacheri, Antoine Tamestit'i, Enrico Pace, Dénes Várjoni, prof. Stephan Picardi, Mi-Kyung Lee, prof. Jonathan Aneri, prof. Heime Mülleri, Florian Dondereri ja paljude teiste meistriklassides. 2022 – Helikunsti sihtkapitali aastapreemia laureaat 2022 – Eesti Interpreetide Liidu tiitel "Aasta Interpreet" 2022 – Usedomi muusikafestivali (Usedomer Musikfestival) muusikapreemia 2022 – I preemia Carl Nielseni rahvusvahelisel konkursil Taanis 2021 – I preemia rahvusvahelisel konkursil “North International Music Competition” Rootsis 2021 – I preemia rahvusvahelisel konkursil “Làszlò Spezzaferri International Music Competition” Itaalias 2021 – I preemia solistide kategoorias rahvusvahelisel konkursil “Cadenza Contest” (Žürii esimees: Schlomo Mintz) 2021 – laureaat (viiul/klaver) koos Karolina Žukovaga kammermuusikakonkursil Polytechnische Gesellschaft Frankfurt am Main 2020 – I preemia ja neli eripreemiat (eripreemia Eduard Tubina teose parima esituse eest, Klassikaraadio eripreemia fondisalvestus Eesti Rahvusringhäälingus, esinemine "Lossimuusika" kontserdisarjas 2021. aasta kevadel, esinemine solistina Eesti Riikliku Sümfooniaorkestri ees) Eesti keelpillimängijate konkursil 2020 – diplom koosseisus Duo Hommage (viiul/klaver) Ilmari Hannikaineni klaverikammermuusika konkursil Soomes Jyväskyläs 2019 – laureaat ja eriauhinnana kontsert järgmisel hooajal kammermuusikakonkursil Polytechnische Gesellschaft Frankfurt am Main 2019 – II koht ja publikupreemia Da Ponte Stiftungi (Saksamaa) konkursil 2018 – diplom ja Audronė Vainiūnaitė eripreemia VIII rahvusvahelisel klaveri- ja kammermuusikakonkursil Leedus 2017 – II koht ja eripreemia parima Bachi interpretatsiooni eest rahvusvahelisel konkursil International Competition for Violin Kloster Schöntal Saksamaal. 2017 – II koht keelpillikvartetiga rahvusvahelisel konkursil 22nd International Music Prize Gaetano Zinetti Itaalias 2016 – laureaat ja eripreemia (sügava kunstilise pühendumuse eest) IX Eesti Noorte Keelpillimängijate konkurss-festivalil 2016 – I koht ja eripreemia (Nikolai Kapustini teose esituse eest) XII rahvusvahelisel kammeransamblite konkurss-festivalil Lätis kvintetiga Kodumaine Viisik 2015 – II koht, eripreemia (Thomastik Infeld Vienna) ja eripreemia (Eduard Tubina teose parima esituse eest) Eesti keelpillimängijate konkursil 2015 – III koht rahvusvahelisel konkursil Augusts Dombrovskis 8th International Competition Lätis Hans Christian Aavik mängib alates 2017. aastast Eesti Pillifondi ja perekond Sapožnini lahkel loal Giovanni Paolo Maggini viiulil (u 1610). 2023. aasta märtsis ilmus Hans Christiani Aaviku ning Karolina Aaviku live-kontsertsalvestus plaadifirma Deutsche Grammophoni uues sarjas “Rising Stars” platvormil STAGE +. Deutsche Grammophoniga koostöös ilmus ka singel Morten Lauridseni teosest "O Magnum Mysterium". Hans Christian Aavik ning pianist Karolina Aavik andsid 22. oktoobril 2021 välja oma debüütplaadi "Aeternus". Plaadi produtseeris Pilw Records koostöös Kultuuripartnerluse SA-ga ja selle suurtoetaja on Hansa Grupi Noore Muusiku Fond. Bachtrack: Under the eyes of the composer, young artists Aavik and Žukova impress at the Arvo Pärt Centre Delfi: Arvo Pärdi Keskuses esitleti Hans Christian Aaviku ja Karolina Žukova debüütplaati Postimees: Viiulitalent Hans Christian Aavik annab välja debüütplaadi Bachtrack Young Artists To Watch: Hans Christian Aavik – Finding the meaning in every note Ajakiri Muusika persoonilugu: Hans Christian Aavik – avatud meeltega otsija Hans Christian Aaviku koduleht